ประกาศสำนักนายกรัฐมนตรี เรื่อง กำหนดประเภทงานที่คนต่างด้าวอาจขอรับใบอนุญาตเพื่อทำงานตามมาตรา ๑๓ แห่งพระราชบัญญัติการทำงานของคนต่างด้าว พ.ศ. 2551

ประกาศสำนักนายกรัฐมนตรี
ประกาศสำนักนายกรัฐมนตรี
เรื่อง
กำหนดประเภทงานที่คนต่างด้าวอาจขอรับใบอนุญาตเพื่อทำงานตามมาตรา ๑๓
แห่งพระราชบัญญัติการทำงานของคนต่างด้าว
พ.ศ. ๒๕๕๑[๑]
 

โดยที่เป็นการสมควรกำหนดประเภทงานที่คนต่างด้าวซึ่งเข้ามาอาศัยอยู่ในราชอาณาจักรเป็นเวลานานโดยได้รับการผ่อนผันให้อาศัยอยู่ในราชอาณาจักรเป็นกรณีพิเศษ
รวมถึงบุตรของคนต่างด้าวดังกล่าวที่เกิดในราชอาณาจักร
และคนต่างด้าวซึ่งอยู่ระหว่างการพิสูจน์สัญชาติไทยตามกฎหมายว่าด้วยสัญชาติอาจขอรับใบอนุญาตเพื่อทำงานได้

อาศัยอำนาจตามความในมาตรา
๑๓ แห่งพระราชบัญญัติการทำงานของคนต่างด้าว พ.ศ. ๒๕๕๑ คณะรัฐมนตรีได้มีมติเมื่อวันที่
๑๘ ตุลาคม พ.ศ. ๒๕๕๙ ตามข้อเสนอแนะของคณะกรรมการพิจารณาการทำงานของคนต่างด้าว
จึงออกประกาศไว้ ดังต่อไปนี้

ข้อ
๑ คนต่างด้าวตามประกาศนี้ ได้แก่
(๑)
คนต่างด้าวซึ่งเข้ามาอาศัยอยู่ในราชอาณาจักรเป็นเวลานาน โดยได้รับการผ่อนผันให้อาศัยอยู่ในราชอาณาจักรเป็นกรณีพิเศษ
และได้รับการจัดทำทะเบียนตามกฎหมายว่าด้วยการทะเบียนราษฎรตามหลักเกณฑ์ที่คณะรัฐมนตรีกำหนด
รวมถึงบุตรของคนต่างด้าวดังกล่าวที่เกิดในราชอาณาจักรเว้นแต่คนต่างด้าว
สัญชาติกัมพูชา ลาว เมียนมา เวียดนาม และสัญชาติอื่น ซึ่งมีประกาศที่ออกตามกฎหมายว่าด้วยการทำงานของคนต่างด้าวกำหนดประเภทงานให้ทำได้ไว้เป็นการเฉพาะ
(๒)
คนต่างด้าวซึ่งนายอำเภอมีหนังสือรับรองว่าอยู่ระหว่างการพิสูจน์สัญชาติไทยตามกฎหมายว่าด้วยสัญชาติเพื่อการเพิ่มชื่อในทะเบียนบ้านตามกฎหมายว่าด้วยการทะเบียนราษฎร

ข้อ
๒ ให้คนต่างด้าวตามข้อ ๑
ทำงานได้ทุกประเภทงาน


ประกาศ ณ วันที่ ๑๕
พฤศจิกายน พ.ศ. ๒๕๕๙
พลเอก ประยุทธ์ จันทร์โอชา
นายกรัฐมนตรี







ปริยานุช/จัดทำ
๒๒ พฤศจิกายน
๒๕๕๙

วิศนี/ตรวจ
๒๒ พฤศจิกายน
๒๕๕๙


























[๑] ราชกิจจานุเบกษา
เล่ม ๑๓๓/ตอนพิเศษ ๒๖๐ ง/หน้า ๖/๑๕ พฤศจิกายน ๒๕๕๙